Кальмар (лэн)

Ка́льмар (па-швэдзку: Kalmar län) — лэн, разьмешчаны на балтыйскім узьбярэжжы на паўднёвым усходзе Швэцыі. Мяжуе з лэнамі Крунубэрг, Ёнчэпінг, Эстэр’ётлянд і Блекінге. Адміністрацыйны цэнтар — Кальмар. Геаграфія Лэн Кальмар уключае ў сябе ўсходнюю частку ляндскапу Смолянд і ўвесь востраў-ляндскап Элянд. Лэн Кальмар падзяляецца на 12 камунаў. Насельніцтва складае 246 667 чал. (31 сьнежня 2023). Доўгі час лэн Кальмар належаў да тых лэнаў, дзе насельніцтва памяншалася (для параўнаньня: у 1880 годзе яно складала 245 тыс. чал., у 1980 — 241 500, у 2014 — 234 тыс.). Асабліва гэта тычылася паўночнай часткі лэну. І толькі пасьля міграцыйнага крызісу ў Эўропе насельніцтва лэну зноў пачало павялічвацца. Найбуйнейшыя гарады Па стане на 2020 год найбуйнейшымі гарадамі лэну Кальмар зьяўляюцца: Кальмар (41 852 чал.), Вэстэрвік (21 472 чал.), Оскарсгамн (18 921 чал.). Вонкавыя спасылкі Кальмар (лэн) — сховішча мультымэдыйных матэрыялаў